مشات من تما كاتزرب فخطاويها باش ترجع لعند ديك الكليكة اما أصيل بقا واقف فبلاصتو ثواني ... بحالا كايسترجع شي حاجة و موراها كمل طريقو لعند أدم اما هي كانت غادا و ساخطة على الوضعية كرهات هاد المركب و كرهات مولاه واخا ماشايفاهش ... المرة اللولة كانت غاتتعرض للاغتصاب بسبابو و اليوم ايلا مافكاتش راسها غاطيح فشي موقف لا يحسد عليه ... بدات كاتأمن بديك الهضرة ديال كاينين شي بلايص منحوسين و تأكدات نييت بلي هاد البلاصة ديلمها منحوسة ... مشات جلسات حدا داوود و باقي داك الكاسك فراسها .. كانت لقاتهم بداو كايشيشو